**Рабочая программа**

**По РОДНОМУ ЛИТЕРАТУРЕ 9 класс**

**МКОУ «Тасутинская ООШ им М.О.Асадулаева»**

**На 2021-2022 учебный год**

 **IХ классалъул ц1алдохъабазул лъаялдехун ва бажариядехун**

 **ругел аслиял т1алабал**

 **Ц1алдохъабазда лъазе кола:**

- эркенлъиялъе г1оло гьабураб маг1арулазул къеркьеялъулги адабияталъулги хурхен ч1езабизе;

- лъазарурал асаразда жаниб тархиял хаслъаби ратизе;

- лъазарурал асаразул композиция, сюжет ва сипатал г1уц1араб тартиб;

- лъазарурал асаразул аслиял багьадуразул г1амал-хасияталъул г1аммаб к1варалъул бицине;

- лъазарурал асаразул жанралъулал хаслъаби ратизе;

-критикиял макъалабазда лъазарурал асараз къимат кьезе;

- программаялда рек1ехъе лъазаризе рихьизарулал текстал;

**Ц1алдохъабазухъа бажаризе кола:**

**-** хвъадарухъанас раг1удалъун г1уц1арал художествиял сипатал цереч1езаризе;

**-**асаралъ рорхулел аслиял суалал ратизе;

**-**лъазабулеб асаралда жаниб сюжеталъул, композициялъул, багьадуразул сипатазул ва сипатияб каламалъул к1вар рагьизе ;

**-** художесвтиял асарал пасих1го ц1ализе;

**-**бицунебги хъвалебги жиндирго к1алъаялъул план г1уц1изе;

**-**ц1алараб т1ехьалъе, бихьараб киноялъе, балагьараб спектаклялъе къимат кьун, рецензия хъвазе.

 **I**

**-** хвъадарухъанас раг1удалъун г1уц1арал художествиял сипатал цереч1езаризе;

-идеябгун художествияб хаслъиги х1исабалде босун, асаралъул тайпа ч1езабизе ( эпосиябищ, лирикайищ, драмайищ гьеб колебли);

- асаралъ рорхулел аслиял суалал ратизе;

- малъараб асаралда жаниб сюжеталъул, г1уц1иялъул, героязул образазул сипатияб каламалъул идеябгун- художестияб к1вар рагьизе;

-асаралъул идеяб маг1на рагьизе героясул бугеб к1вар ва авторас гьесие кьолеб къимат батизе;

-асаралъул ва гьелъул героязул х1акъалъулъ лъугьараб жиндирго пикру кьуч1аблъун гьабизе;

 **II**

**-** художесвтиял общественниябгун-политикиял, гьединго литературияб критикаялъул текстал бит1ун, дурун, раг1ун ц1ализе;

**-** художесвтиял асарал пасих1го ц1ализе;

 **-** бицунебги хъвалебги жиндирго к1алъаялъул план г1уц1изе;

 **-** зах1маталъул темаялда творческиял сочинениял хъвазе ( жидерго х1алт1ул х1албихьиялъул кьуч1алда ва малъарал асаразда т1асан);

**-** художесвтиял общественниябгун -политикиял, ва литературияб критикаялъул макъалабазул къокъаб х1асил хъвазе, гьезие план г1уц1изе;

- цо литературияб асаралда т1асан доклад яги къокъаб к1алъай х1адуризе;

- жнцаго ц1алараб т1ехьалъе, бихьараб киноялъе, балагьараб спектаклялъе къимат кьун, рцнзия хъвазе.

 **Ц1АЛУЛ КУРСАЛЪУЛ Г1УЦ1И**

 **IX КЛАСС (34 сагIат)**

**Асараллъазаризе -- 30 Калам цебет1езабизе—2 Класстун къват1исеб ц1али бачине--2**

 **50-90 соназда авар адабият( 1 саг1ат)**

Миллияб адабият халкъалъул г1умруялда хурхараб бук1ин. Жамаг1аталъул пикру цебет1еялъе миллияб адабияталъул квербакъи ва лъайгун тарбия кьеялъе гьелъул к1вар.

 **Расул ХIамзатов. «Дир ракI мугIрузда буго», «Дир Дагъистан», (гьелдаса «Мац1», «Эбелалде», «Авар мацI», «Милъиршаби», « Хъвадарухъанасул зах1мат», «Хъвадарухъанасул рит1ухълъи, лебаллъи», «Сундасан мун данде гьабун бугеб, Дагъистан?», « Гьаб улкаялда чи вижараб куц»), «Эбелалде», «Авар мац1», « Милъиршаби» ( 6 саг1ат)**

**«Дир ракI мугIрузда буго».** Поэмаялда жанир шагIирас жин- дирго халкъалъул хасияталъул лъикIал рахъал загьир гьари: къвакIи, гIадатлъи, рекIел гIатIилъи, захIмат бокьи, гIадан хиралъи. Поэмаялъул аслияб пикру — шагIирасул хIасратаб, жив халкъгун вугин, гьелъулгун жиндир бухьен тIун гьечIин абураб калам.

**«Дир Дагъистан».** Асаралъул хIакъалъулъ цеберагIи. Жинде щвезегIан лъиданиги батун букIинчIеб хIикматаб жанр Расулица бижизаби. «Дир Дагъистан» — инсанасул ва дунялалъул хIакъалъулъ пикрабазул тIехь. **«Эбелалде».** Лъималазде эбелалъул рокьул кIодолъи ва гъварилъи, гьезул ургъалида ва рухIалида гIумру унел улбузда цере лъимал кидаго налъулаллъун хутIи. Эбелалъул сипаталда ва цIаралда цеве шагIирасул недегьлъи ва рекIел тIеренлъи. **«Авар мацI».** Рахьдал мацI гьечIони, гьечIо миллат, гьелъул ма- даният, рухIияб бечелъи. Умумуз ирсалъе тараб гьеб хазина наслабазе цIуничIони, цIунуларо халкъ. КочIол каламалъул хIалуцин. Лирикияв багьадурасул монолог. **«Милъиршаби».** МагIарул тIабигIаталъул ва гIадамазул рукIа- рахъиназул сурат кIудияб рокьиялда ва махщалида бихьизабун бугеб куц. Сипатиял рагIабазул кIвар.

**ГIабдулмажид Хачалов. «Хваразул цIаралдасан» ( 2 саг1ат)**

КIудияб ВатIанияб рагъда халкъалъ бихьизабураб бахIарчилъи, къвакIи, къохIехьей. Гьеб кинабго бачIунеб гIелалда кIочене бегьунгутIи. Халкъалъе гIоло pyxI кьурал гIадамал хвел гьечIеллъун лъугьин — поэмаялъул аслияб пикру.

Поэмаялъул гIуцIиялъул хаслъи, мацIалъул пасихIлъи. Хвараздехунги чIагояздехунги авторасул бербалагьи.

 **Муса МухIамадов. «Манарша» (къокъ гьабураб) ( 3 саг1ат)**

МагIарул гIолилазул гIуцIарухъанлъи ва рухIияб дунялалъул гIатIилъи. ХIайдарил, Манаршал, ПатIиматил сипатал. Манаршал гIумруялда жаниб эбел Гулжагьаница ва херай Катуралъ кколеб бакI Манаршаги мугIалимги. Манаршал рухIияб дунял гIатIилъизе мугIалималъ лъолеб бутIа.

  **ХIажи Гъазимирзаев. «Васасде», «Гьудуласде», «Лъалхъуге, дир барти» ( 1 саг1ат)**

ШагIирасул гIумру ва адабияб хIаракатчилъи. Умумузул гIамал-хасият, гIагараб ракь, магIарул халкъ, миллияб мацI — шагIирасул адабияб гьунаралъул аслияб-тема.

Гъазимирзаевасул кучIдузул пасихIлъи, мацIалъул бечелъи, пикра-базул гъварилъи.

 **Машидат Гъайирбекова. «Эбелалъул ракI», «Эбелалъул кечI»,**

 **«КочIолъ батана дир pyxI» ( 2саг1ат)**

ШагIирапъул гIумру ва адабияб хIаракатчилъи. МагIарул чIужугIаданалъул къадру, намус, захIмат, гьелъул напс ва тIадегIанлъи кIодо гьаби — Машидатил асаразул аслиял темабазул цояб. Лирикияб сипат гIуцIизе шагIиралъул бугеб махщел ва бажари.

 **Фазу Г1алиева. « Кини» ( 2саг1ат)**

Маг1арул ч1ужуг1аданалъул г1акъиллъи , сабруялъул к1одолъи. Гьелъул рух1ияб дунялъул камиллъи. Васасдехун , йик1инисей нусалдехун, цогидахдехун Халунил бербалагьи. Закарид ва Меседул сипатал. Рагъул магъолоялъул бак1лъи. Гаргаралъул, сипатиял раг1абазул к1вар.

 **Г1абасил Мух1амад. «Саба-Меседо» ( 3 саг1ат)**

 Халкъияв шаг1ирасул г1умру ва адабияб х1арактчилъи.

 **ГIумар-ХIажи Шахтаманов. «Къаралазул гIop», «РачIа, гьудулзаби»,**

 **«ГIандадерил xIop» ( 1 саг1ат)**

Шахтамановасул лирикаялъул хIакъалъулъ баян. Гьелъул философия, хаслъи.

ВатIан, гIагараб халкъ хиралъи, инсанасул намус-яхI, гIамал-хасият, шагIир ва заман, шагIир ва поэзия Шахтамановасул лирикаялъул аслиял тема.

 **ГIарип Расулов. «Хазина» ( 2 саг1ат)**

Хъвадарухъанасул гIумру ва адабияб хIаракатчилъи. Хабаралда жаниб хIакъикъияб ва гьересияб цоцада данде тунки. Инсанасул гIумру — даимаб чвахи. Жиндирго намусалда, гIумруялда, тIабигIаталъ кьураб пагьму-гьунаралда цебе унго-унгояв устарасул ритIухълъи ва жавабчилъи — хабаралъул аслияб пикру.

 **Багъатар. «Севералда бугеб дир милъиршо», «ЦIадакьа бахчулеб дир чанил бурутI». ( 2саг1ат)**

**«Севералда бугеб дир милъиршо».** Жакъасел анищал, къасдал. Миллатазул рухIияб бечелъи. Къисаялъул аслиял багьадурал, гьезул си- патал. Эбел-инсудехун, чIахIияб гIелалдехун гIолилазул гьоркьоблъи.

Автор — къисаялъул багьадур. Лъугьа-бахъин аслияв багьадурасул цIаралдасан бициналъе гIилла.

Багьадуразул рекIел xIaл, къасдал рагьиялъе мугIрузул тIабигIаталъул, Каспий ралъдал суратазул кIвар.

**«ЦIадакьа бахчулеб дир чанил бурутI».** МагIарул гIолилазул гIумру-хасияталъул тема. ГIолилазул цIали, анищ, къасдал, рокьи ав- торас махщалида рихьизари. Циноевасул кIигьумерчилъи. Месей — гIадатай магIарул яс. Месейил гъалатI ва жинцаго жиндиего гьабураб тамихI. Гьимат — яхI, намус, гIишкъу цIунизе лъалел гIолилазул цевехъан.

 **МухIамад АхIмадов. Лирика: «Дие бокьун буго», «Гьале гIазу балеб...»,**

 **«ЧIужугIадан», «Сардалги къоялги къацандулелъул...» ( 1саг1ат)**

АхIмадов — авар поэзиялъул цIияб наслуялъул вакил. ШагIирасул гIумру ва адабияб хIаракатчилъи. ВатIан, гIумру, гIадамал, жакъасеб къоялъул рохелги ургъелги, мил- лияб тарих — чIужугIаданалъул къисмат, заманалда цебе шагIирасул жавабчилъи — АхIмадовасул лирикаялъул аслияб тема. Рахьдал мацIалдаса пайда босизе, гьеб махщалида хIалтIизабизе шагIирасул бугеб гьунар.

 **Хизгил Авшалумов. «Дир мадугьал - дир тушман».**

 **Нурудин Юсупов. « Гьавураб къо» ( 1саг1ат)**

**«Дир мадугьал - дир тушман».** Хъвадарухъанасул гIумру ва адабияб хIаракатчилъи.МацIихъанлъи ва базарганлъи гьабулел чIукIнабазда авторас кьабулеб сатирияб цIал. Гамбарил сипат. ЧIукIнаяс какулев Сары-Самад - ракIбацIцIадав инсан.Сатириял сипатал рагьизе авторасул бугеб махщел. **« Гьавураб къо».** Шаг1ирасул г1умруялъул х1акъалъулъ къокъаб баян . Зах1мат бокьулев чи кидаго жиндирго мурадалде щола . Х1алт1уца гурони инсан берцин гьавуларо, гьесул маг1ишат цебет1езабуларо- поэмалъул пикру. Маргьа шиг1руяб къаг1иялда хъван бук1ин – гьелъул хаслъи.

 **Феликс Бахшиев. «Минаялда тIад бомба».**

 **АхIмадхан Абу-Бакар. «Даргиязул ясал». ( 1 саг1ат)**

**«Минаялда тIад бомба».** РакIбацIцIадго хIалтIулев, гьунар тIокIав хирургасул намус-яхI гIарцул сайигъатаз чурун, чучлъулеб куц, жиндаго лъачIого, гьесул гIамал-хасият хисулеб, ракIалда кьаву чIвалеб, гьелъ хъизаналда жа- нибгицин гьуинаб гьоркьоблъи бикьулеблъи ва гьеб закон букIин ав- торас бихьизабун бугеб куц. Марат ГIалихановичасул, лъади Мариял сипатал. Сайгъатилан ришват боси — советияб заманалъго гIадатияб жолъун лъугьин. Гьанже кIалгьикъун гьеб бахъулеб бугеблъи — рухIияб асар гIарцухъ хисиялъул хIасил. **«Даргиязул ясал».** Хъвадарухъанасул гIумруялъул ва творчествоялъул хIакъалъулъ къокъаб баян.

 **Ибрагьим Х1усейнов. « Имам Шамилги ягьудияв Юсупги» ( 1 саг1ат)**

Шаг1ирасул г1умруялъул х1акъалъулъ баян. Гьесул поэзиялъул хаслъи. Шамилил х1аракаталъе шаг1ирас кьолеб къимат . Эркенлъи ц1унулулеб халкъ- камилаб халкъ- а поэмалъул аслияб пикру.

**АхIмад Жачаев. «ГъотIоркIо», «ГьитIинав чанахъан». ( 1 саг1ат)**

ГIисинлъималазул гIумру ва гьезул рухIияб дуниял бихьизабизе авторасул бугеб гьунар. Гьезул кIарчанлъиялъ ва пикрабаз шагIирасе кьолеб рухIияб лазат.

|  |  |  |  |  |
| --- | --- | --- | --- | --- |
| **№****п/п** | **Дарсил тема** | **Саг1атазул** **къадар** | **Планалъулаб****къо–моц1** | **Х1ужжаялъулаб къо-моц1** |
| 1 | **1950-1990 абсоназда авар адабият** | 1 | 02.09 | 02.09 |
| 2 | Расул Х1амзатовасул г1умру ваадабият х1аракат | 1 | 09.09 | 09.09 |
| 3 | Дир рак1азда муг1рузда буго | 1 | 16.09 | 16.09 |
| 4 | ДирДагъистан. Мац1 | 1 | 23.09 | 23.09 |
| 5 | Хъвадарухъанасул зах1мат.Хъвадарухъанасул рит1ухълъи, лебаллъи | 1 | 30.09 | 30.09 |
| 6 | СундасанмундандегьабунбугебДагъистан.Гьабулкаялдачивижараб куц | 1 | 07.10 | 07.10 |
| 7 | Калам цебет1езаби. Сочинение. ЖакъасебДагъистан | 1 | 14.10 | 14.10 |
| 8 | Эбелалде. Авар мац1. Милъиршаби | 1 | 21.10 | 21.10 |
|  9 | Г1абдулмажид Хачалов. Хваразул ц1аралдасан | 1 | 28.10 | 28.10 |
| 10 | Хваразул ц1аралдасан | 1 |  |  |
| 11 | Класстун къват1исеб ц1али  | 1 |  |  |
| 12 | Муса Мух1амадов. Манарша | 1 |  |  |
| 13 | Манарша | 1 |  |  |
| 14 | Манарша | 1 |  |  |
| 15 | Х1ажи Гъазирмирзоев. Васасде. Гьудуласде. Лъалхъуге, дирбарти | 1 |  |  |
| 16 | МашидатГъайирбекова. Эбелалъул рак1 | 1 |  |  |
| 17 | Эбелалъул кеч1. Коч1олъ батана дир рух1 | 1 |  |  |
| 18 | Калам цебет1езаби. Сочинение. Эбел | 1 |  |  |
| 19 | Фазу Г1алиева. Кини | 1 |  |  |
| 20 | Кини. Анализ | 1 |  |  |
| 21 | Г1абасил Мах1амад. Саба-Меседо | 1 |  |  |
| 22 | Саба - Меседо | 1 |  |  |
|  23 | Саба–Меседо.Анализ | 1 |  |  |
|  24 | Класстун къват1исеб ц1али  | 1 |  |  |
|  25 | Г1умар- Х1ажи Шахтаманов. Къаралазул г1ор. Рач1а гьудулзаби. Г1андадерил х1ор | 1 |  |  |
|  26 | Г1арип Расулов. Хазина | 1 |  |  |
|  27 | Хазина | 1 |  |  |
|  28 | Багъатар . Ц1адакьа бахчулебдирчанил бурут1 | 1 |  |  |
|  29 | Севералдабугебдирмилъиршо | 1 |  |  |
|  30 | Мух1амад Ах1мадов. Диебокьун. Гьале г1азу балеб. Ч1ужуг1адан.Сардалгикъоялгикъацандулел | 1 |  |  |
|  31 | ХизгилАвшалумов. Дирмадугьал – диртушманНурадин Юсупов. Гьавурабкъо | 1 |  |  |
|  32 | Феликс Бахшиев. Минаялда т1ад бомбаАх1мадхан Абу-Бакар. Даргиязулясал | 1 |  |  |
|  33 | ИбрагьимШамилгиягьудиявЮсупги | 1 |  |  |
| 34 | Ах1мад Жачаев.. Гъот1орк1о. Гьит1инав чанахъан | 1 |  |  |

**Календарно – тематическияб планирование**

**авар адабият 9 класс**